CELEX: 62010CA0280
Language: sk
Date: 2012-03-01 00:00:00
Title: Vec C-280/10: Rozsudok Súdneho dvora (prvá komora) z  1. marca 2012 (návrh na začatie prejudiciálneho konania, ktorý podal Naczelny Sąd Administracyjny — Poľsko) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna/Dyrektor Izby Skarbowej w Poznaniu (DPH — Smernica 2006/112/ES — Články 9, 168, 169 a 178 — Odpočet dane zaplatenej na vstupe za plnenia uskutočnené s cieľom vykonávania budúcej ekonomickej činnosti — Kúpa pozemku spoločníkmi spoločnosti — Faktúry vystavené pred zápisom spoločnosti požadujúcej odpočet)

21.4.2012   
            
            
               SK
            
            
               Úradný vestník Európskej únie
            
            
               C 118/2
            
         Rozsudok Súdneho dvora (prvá komora) z 1. marca 2012 (návrh na začatie prejudiciálneho konania, ktorý podal Naczelny Sąd Administracyjny — Poľsko) — Kopalnia Odkrywkowa Polski Trawertyn P. Granatowicz, M. Wąsiewicz, spółka jawna/Dyrektor Izby Skarbowej w Poznaniu
   (Vec C-280/10) (1)
   
   (DPH - Smernica 2006/112/ES - Články 9, 168, 169 a 178 - Odpočet dane zaplatenej na vstupe za plnenia uskutočnené s cieľom vykonávania budúcej ekonomickej činnosti - Kúpa pozemku spoločníkmi spoločnosti - Faktúry vystavené pred zápisom spoločnosti požadujúcej odpočet)
   2012/C 118/02
   Jazyk konania: poľština
   
      Vnútroštátny súd, ktorý podal návrh na začatie prejudiciálneho konania
   
   Naczelny Sąd Administracyjny
   
      Účastníci konania pred vnútroštátnym súdom
   
   
      Žalobkyňa: Kopalnia Odkrywkowa Polski Trawertyn P. Granatowicz, M. Wąsiewicz, spółka jawna
   
      Žalovaný: Dyrektor Izby Skarbowej w Poznaniu
   
      Predmet veci
   
   Návrh na začatie prejudiciálneho konania — Naczelny Sąd Administracyjny — Výklad článkov 9, 168 a 169 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Odpočítanie dane, ktorá bola zaplatená na vstupe za transakcie uskutočnené na účely realizácie plánovanej hospodárskej činnosti spoločnosti ešte pred jej zápisom — Kúpa pozemku budúcimi spoločníkmi
   
      Výrok rozsudku
   
   
               1.
            
            
               Články 9, 168 a 169 smernice 2006/112/ES Rady z 28. novembra 2006 o spoločnom systéme dane z pridanej hodnoty sa majú vykladať v tom zmysle, že bránia vnútroštátnej právnej úprave, ktorá neumožňuje ani spoločníkom spoločnosti a ani samotnej spoločnosti uplatniť si právo na odpočet DPH zaplatenej na vstupe za investičné náklady vynaložené týmito spoločníkmi pred založením a registráciou tejto spoločnosti pre potreby a s cieľom vykonávania ekonomickej činnosti prostredníctvom tejto spoločnosti.
            
         
               2.
            
            
               Článok 168 a článok 178 písm. a) smernice 2006/112 sa majú vykladať v tom zmysle, že bránia vnútroštátnej právnej úprave, ktorá v prípade, o aký ide vo veci samej, neumožňuje spoločnosti odpočet dane z pridanej hodnoty zaplatenej na vstupe, pokiaľ faktúra vyhotovená pred registráciou a identifikáciou tejto spoločnosti na účely dane z pridanej hodnoty bola vystavená na meno spoločníkov tejto spoločnosti.
            
         
      (1)  Ú. v. EÚ C 234, 28.8.2010.